Gepubliseer op 22 April 2020
22 April word wêreldwyd as Aardedag gevier. Dit is ‘n dag van aktivisme en aansporing om iets te doen aan die groot ekologiese uitdagings waarvoor God se aarde staan.
Hier is ‘n skakel na ‘n bladsy met belangrike inligting en video’s oor wat jy kan doen, selfs ook in die inperkingstyd. http://getuienis.christians.co.za/wp-content/uploads/sites/14/2020/04/Wenke-en-Video%E2%80%99s-2.pdf
Donderdag, 23 April, hervat ons weer ons Bybelstudie uit Markus. Die uitgewerkte vrae met aantekeninge (Studie 8 - Markus 4:26-41) is op die webblad beskikbaar, kliek hier.
Julle kan as Bybelstudiegroepe dit bespreek op een van verskeie maniere: Zoom, Skype, WhatsApp videocall, ens. Belangstellendes kan ook Donderdag, 23 April van 08:30-09:00 op Zoom inskakel (klik net op die skakel): https://us04web.zoom.us/j/76541480087?pwd=OTNDQ2ZHMHRRREN6a0RKVWt2OUh1dz09). Hannes Theron is dan beskikbaar vir enige vrae en bespreking oor Studie 8.
Dienssentrum werk baie hard vir mense in nood
Gepubliseer op 21 April 2020
Die Dienssentrum by die kerkkantoor werk baie hard, dit is nou Yolandé en haar gesin. Baie dankie vir elkeen wat voorraad kom afgee en ook die wat ŉ finansiële bydrae maak, dit maak ŉ groot verskil aan baie mense se lewe.
Die Dienssentrum word ook baie geseën met skenkings van onder andere Woolworths, Spar, PicknPay en DeliVeg. Yolandé en haar gesin verpak die kos in sakke en dit word dan weer afgehaal deur projekte, sopkombuise en nog ander plekke in die gemeenskap.
Die kos wat benodig word, is veral: mieliemeel, lanklewemelk, suiker, rys, sousbone, blikkies soutbeesvleis/pilchards, sojavleis, tee en koekies. As jy wil help, plaas dit asseblief in ’n plastiekwinkelsak en lewer dit Maandag tot Woensdag en Vrydag tussen 09:00-11:00 by die Dienssentrum af.
Kospakkies vir mense in nood
Gepubliseer op 19 April 2020
Wil jy graag help om ’n honger persoon in hierdie tyd te ondersteun? Oorweeg dit om met jou volgende besoek aan die winkel die volgende te koop: 1kg mieliemeel, 1 boks langlewemelk, 500g suiker, 1 kg rys, 1 blikkie sousbone, 1 blikkie soutbeesvleis/pilchards, 1 pakkie sojamaalvleis, 1 pakkie tee en 1 pakkie koekies.
Huiskerk – Sondag 19 April
Gepubliseer op 18 April 2020
Ons Here het opgestaan en Hy leef! In Petr 1:3-9 lees ons: Dit is ons hoop! Dit is ons waarborg vir die ewige lewe! Dit is ons motivering, ons dryf waarom ons hier en nou as Koninkryksmense in ’n krom en verdraaide wêreld wil leef. Natuurlik is daar beproewinge, soos die huidige pandemie wat onsekerheid, selfs vrees en angs, in ons lewens ingebring het.
Die opstanding van Christus maak dat ek ook met ander oë na die beproewinge kyk: Die egtheid van my geloof word getoets. Hoe werklik is die opgestane lewende Here vir my, vir jou, vir ons?
Reis jy saam?
Bybelstudie gedurende "lockdown"
Covid-19-rampverligtingfonds: Hoe kan jy help?
Getuienisgeleentheid: Helderberg Babas
Bladsy 10 van 72
Sedert Junie 20131290306